অ্যান্ড্রু এস ট্যানেনবম
অ্যান্ড্রু স্টুয়ার্ট "অ্যান্ডি" ট্যানেনবাম (ast নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপূর্ণ কাজ।